ऑपइंडिया
ऑपइंडिया एक भारतीय दक्षिणपंथी समाचार वेबसाइट है जो अक्सर गलत सूचना प्रकाशित करती है। दिसंबर २०१४ में स्थापित, वेबसाइट ने कई मौकों पर फर्जी समाचार और इस्लाम के प्रति घृणित टिप्पणी प्रकाशित की है, जिसमें २०२० की एक घटना भी शामिल है जिसमें यह झूठा दावा किया गया था कि एक हिंदू लड़के की बिहार के एक मस्जिद में कुर्बानी दी गई थी।   ऑपइंडिया "उदारतावादी मीडिया" की आलोचना और भारतीय जनता पार्टी और हिंदुत्व विचारधारा के समर्थन के लिए के लिए समर्पित है। यूनिवर्सिटी ऑफ मैरीलैंड के शोधकर्ताओं के अनुसार ऑपइंडिया ने उन पत्रकारों को शर्मसार किया है, जिन्हें वह भाजपा का विरोधी मानता है, और मीडिया पर हिंदुओं और भाजपा के खिलाफ पक्षपात का आरोप लगाया है। २०१९ में अंतर्राष्ट्रीय तथ्य जाँच संजाल ने फैक्ट चेकर के रूप में प्रमाणित होने के लिए ऑपइंडिया के आवेदन को खारिज कर दिया। अंतर्राष्ट्रीय तथ्य जाँच संजाल-प्रमाणित फैक्ट चेकर्स ने जनवरी २०१८ से जून २०२० तक ऑपइंडिया द्वारा प्रकाशित २५ फर्जी समाचारों और १४ गलत समाचारों की पहचान की। वेबसाइट का स्वामित्व आध्यासी मीडिया एंड कंटेंट सर्विसेज के पास है जो दक्षिणपंथी पत्रिका स्वराज्य की मूल कंपनी की पूर्व सहायक कंपनी है। ऑपइंडिया के वर्तमान सीईओ राहुल रौशन हैं, और वर्तमान संपादक नूपुर जे० शर्मा (अंग्रेजी) और चंदन कुमार (हिंदी) हैं।